വിന്റേജ് ഹോളിവുഡ് നായികമാരെ ഓര്മിപ്പിച്ച് റിമ കല്ലിങ്കല് ഫോട്ടോസ് 2009ല് പുറത്തിറങ്ങിയ ഋതു എന്ന ശ്യാമപ്രസാദ് ചിത്രത്തിലൂടെ അഭിനയരംഗത്തേക്ക് കടന്ന് വന്ന അഭിനേത്രിയാണ് റിമ കല്ലിങ്കല്. പിന്നീട് അതേ വര്ഷം തന്നെ ലാല് ജോസിന്റെ നീലത്താമര എന്ന ചിത്രത്തിലും റിമ ശ്രദ്ധേയമായ വേഷം ചെയ്യുകയുണ്ടായി. ആക്ടിവിസ്റ്റ് എന്ന നിലയിലും ബോള്ഡ് കഥാപാത്രങ്ങളിലൂടെയും ഏറെ ശ്രദ്ധ പിടിച്ചു പറ്റിയ നടിയാണ് റിമ കല്ലിങ്കല്. നിദ്ര, 22FK തുടങ്ങിയ ചിത്രങ്ങളിലെ പ്രകടനങ്ങള് സിനിമ രംഗത്ത് റിമയ്ക്ക് ഒരു സ്ഥാനം നേടി കൊടുത്തിട്ടുണ്ട്. A post shared by Rima Kallingal rimakallingal തൃശ്ശൂര് ജില്ലയിലെ അയ്യന്തോള് കല്ലിങ്കല് വീട്ടില് കെ.ആര്. രാജന്റെയും ലീനാഭായിയുടെയും മകളായി ജനിച്ചു. കൂനൂര് സ്റ്റെയിന്സ് സ്കൂള്, കോലഴി ചിന്മയ വിദ്യാലയ എന്നിവിടങ്ങളില് പ്രാഥമിക വിദ്യാഭ്യാസം നടത്തി. തൃശൂര് ക്രൈസ്റ്റ് കോളേജില് നിന്നും ബിരുദപഠനം പൂര്ത്തിയാക്കി. ജേര്ണലിസത്തില് ബിരുദധാരിയായ റിമയ്ക്ക് 2008ലെ മിസ് കേരള മത്സരത്തില് രണ്ടാം സ്ഥാനം ലഭിച്ചിട്ടുണ്ട്. ചെറുപ്പംമുതല് ക്ലാസിക്കല് നൃത്തം പഠിച്ചിട്ടുള്ള റിമ കലാമണ്ഡലം രംഗനായികയുടെ കീഴില് ഭരതനാട്യവും മോഹിനിയാട്ടവും അഭ്യസിച്ചു. ബംഗളൂരുവില് നിന്നും കണ്ടമ്ബററി ഡാന്സ് പഠിച്ചു. ഇന്ത്യയിലും വിദേശരാജ്യങ്ങളിലുമായി അനവധി വേദികളില് റിമ നൃത്തം അവതരിപ്പിച്ചിട്ടുണ്ട്. A post shared by Rima Kallingal rimakallingal നിദ്ര, 22 ഫീമെയില് കോട്ടയം എന്നീ ചിത്രങ്ങളിലെ അഭിനയത്തിന് മികച്ച നടിക്കുള്ള 2012ലെ കേരളസംസ്ഥാന ചലച്ചിത്രപുരസ്കാരം ഇവര്ക്കു ലഭിച്ചു. 2013 നവംബര് ഒന്നിന് ആഷിഖ് അബുവുമായി താന് വിവാഹിതയാകുമെന്നു അവരുടെ ഫേസ്ബുക്ക് പേജ് വഴി അറിയിച്ചിരുന്നു. അറിയിച്ചപോലെ തന്നെ അന്നവര് വിവാഹിതരായി. ഇപ്പോള് ഇരുവരും റഷ്യയില് അവധിക്കാലം ആഘോഷിക്കുകയാണ്. വിന്റേജ് ഹോളിവുഡ് നായികമാരെ ഓര്മപ്പെടുത്തുന്ന വിധത്തില് മനോഹാരിയായി പ്രത്യക്ഷപ്പെട്ടിരിക്കുന്ന റിമയുടെ ഫോട്ടോസ് ശ്രദ്ധ നേടുകയാണ്. ഭര്ത്താവ് ആഷിഖ് അബുവാണ് ചിത്രങ്ങള് പകര്ത്തിയിരിക്കുന്നത്. A post shared by Rima Kallingal rimakallingal